钦定古今图书集成/理学汇编/文学典/第112卷 > 黄朝相 > 苏福
## 钦定古今图书集成/理学汇编/文学典/第112卷 > 黄朝相 > 苏福

按《广东通志》：“福，潮阳人。有夙慧，再岁而孤，五岁不言。
一日，见道傍蛙死，诧曰：‘出字也’。谓蛙死形如出字。闻
者惊异。自是矢口成章，下笔若有神，人皆呼为神童。
时北山驿丞遇福拾穗陇上，戏曰：‘拾穗与神童’。即应
声曰：‘折梅逢驿使’。”其警敏多此类。后举赴京，以年少
令有司护还，给月米，卒年十四。所著《秋风词》、纨扇行，
时尤称之。